Document ID: 32008R0197

32008R0197
L 059/8
SLUŽBENI LIST EUROPSKE UNIJE
03.03.2008.
UREDBA KOMISIJE (EZ) br. 197/2008
od 3. ožujka 2008.
o odobravanju izmjene specifikacije koje nisu manje za naziv upisan u Registar zaštićenih oznaka izvornosti i zaštićenih oznaka zemljopisnog podrijetla (Queijo Serra da Estrela (ZOI))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
budući da:
(1)
U skladu s člankom 9. stavkom 1. prvim podstavkom i uzimajući u obzir članak 17. stavak 2. Uredbe (EZ) br. 510/2006, Komisija je razmatrala zahtjev Portugala za odobrenje izmjena specifikacije za zaštićenu oznaku izvornosti „Queijo Serra da Estrela” upisanu na temelju Uredbe Komisije (EZ) br. 1107/96 (2).
(2)
S obzirom da su dotične izmjene koje nisu male u smislu članka 9. Uredbe (EZ) br. 510/2006, Komisija je objavila izmjenu zahtjeva u Službenom listu Europske unije kako to zahtijeva članak 6. stavak 2. prvi podstavak te Uredbe (3). Kako Komisija na temelju članka 7. Uredbe (EZ) br. 510/2006 nije zaprimila nikakve prigovore, izmjene bi trebalo odobriti,
DONIJELA JE OVU UREDBU:
Članak 1.
Ovime se odobravaju izmjene specifikacije objavljene u Službenom listu Europske unije u pogledu naziva iz Priloga ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. ožujka 2008.

Labels: 3
18
17
6